SAL-nuus: Mango se toekoms nog onseker | Netwerk24
SAL-nuus: Mango se toekoms nog onseker
Deur William Horne 11 Junie 2021 11:22
Die toekoms van die filiale van die Suid-Afrikaanse Lugdiens (SAL) – Mango, SAL Tegnies en AirChefs – bly onseker.
'n Vliegtuig van die Mango-lugdiens. Foto: Verskaf
Dit kom selfs nadat aangekondig is dat 'n strategiese ekwiteitsvennoot vir die SAL aangewys is. 'n Konsortium, Takatso, bekom die meerderheidsbelang in die SAL in ruil vir 'n kontantinspuiting van R3 miljard in die "nuwe" lugdiens wat uit die sakereddingsproses geskep word.
Pravin Gordhan, minister van openbare ondernemings, het Vrydagoggend op die nuuskonferensie oor die aankondiging in antwoord op 'n vraag oor die filiale bloot gesê die nuwe SAL sal moet kyk na die "lewensvatbaarheid" van die filiale voordat 'n besluit geneem kan word.
Die voortbestaan van veral Mango as laekostelugdiens blyk onseker te wees.
Takatso bestaan uit die private ekwiteitsfirma Harith asook Global Aviation, wat ook die lugdiens Lift besit. Lift is 'n mededinger van Mango.
Meer oor: Lugdienste | Mango | Staatsondernemings | Sakeredding | Takatso | Pravin Gordhan | Sal Tegnies | Suid-Afrikaanse Lugdiens